جمهور باشقانلیغی سؤزچوسو ابراهیم کالین امریکانین تهلوکه‌سیزلیک مسئله‌لری عذره موشاویری جیک سالیوان ایله تلفونلا دانیشیب.
جمهور باشقانلیغی‌‌نین بونونلا باغلی یایدیغی معلوماتدا بیلدیریلیب کی، ابراهیم کالین یئنی ایشه باشلایان جیک سالیوانی تبریک ائدیب و طرف‌لر تورکیه-امریکا علاقه‌لری، سوریه، لیبی، قیبریس، دوغو آغ دنیزی، افغانیستان، داغلیق قاراباغ، "کووید-19" و اولوسلار آراسی ایقلیم رژیمیله باغلی 1 ساعت‌لیق موذاکیره آپاریب‌لار.
تلفون صحبتینده طرف‌لر سوریه و لیبی-ده سیاسی حل سوره جینین اینکیشاف ائتدیریلمه‌سی باره‌ده راضیلاشیب‌لار، آیریجا هر نوع ترور قروپلاشما‌لارینا قارشی داها تأثیرلی و بیرگه موباریزه آپاریلماسینا دایر احتیاجین اهمیتینه توخونوب‌لار.
صحبتین سونوندا اس-400، اف-35 و پ.ی.د/ی.پ.گ ایله علاقه‌دار دا فیکیر موبادیله‌سی آپاریلیب.
ایکی متفیق اؤلکه‌نین یئنی دؤنمده گوجلو، داواملی و یاپیجی بیر موناسیبت مدلی اوچون گؤزلنتی‌لر موذاکیره ائدیلیب. ناتو متفیق‌لیگینی گوجلندیرمک، بولگه سل و دایمی باریشا، ثابت‌لیگه قاتقی تعمین ائده‌جک آددیم‌لار آتماق اوچون بیر راضیلیغا گلینیب.
آغ ائوین تلفون دانیشیغی ایله علاقه‌دار وئردیگی بیاناتدا ایسه بیلدیریلیب کی، سالیوان پرزیدنت جو بایدن رهبرلیگی‌نین امریکا-تورکیه علاقه‌لری قورماق، امکداش‌لیق ساحه‌لرینی گئنیشلندیرمک و موباحیثه‌لره تأثیرلی شکیلده نظارت ائتمک ایسته‌دیگینی وورغولاییب.
